Renergen: Riskant, maar baie lonend | Netwerk24
Renergen: Riskant, maar baie lonend
Deur Simon Brown 19 Maart 2021 05:29
Renergen* is 'n ontginner van helium en vloeibare aardgas wat plaaslik en in Australië genoteer en in die Vrystaat bedrywig is. Sy eerste produksiefase sal laat vanjaar aan die gang kom, met die veel groter tweede fase 'n paar jaar later.
'n Regte-uitgifte sal waarskynlik nodig wees om die tweede fase te finansier. Daar is 'n groot vraag na helium vir bedrywe soos vuurpyltegnologie, optiese vesel, boogsweising en mediese toerusting. Wêreldwyd het nuwe produksie in die heliumbedryf gestagneer en Amerika verander van deuntjie of dit 'n strategiese reserwe is of nie.
Die vraag bly egter sterk. Vloeibare aardgas word as 'n groen alternatief vir diesel voorgehou, maar dis moeiliker om te verkoop omdat nuwe nywerheidsmasjinerie daarvoor nodig is. Ek hou daarvan dat die idee aantrekliker sal word en daartoe sal lei dat mense die aandeel koop, soos reeds in 'n mate gebeur.
Tog is junior mynboumaatskappye nooit risikovry nie, maar in dié geval pas die belonings egter by die risiko.